rejauldu/bengali-wikipedia huggingface dataset:
একই নামের অন্যান্য ব্যক্তিবর্গের জন্য দেখুন আবুল হাসেম (দ্ব্যর্থতা নিরসন)। মোহাম্মদ আবুল হাসেম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ১৩-০১-২০১২   জন্ম ও শিক্ষাজীবন  আবুল হাসেমের জন্ম নোয়াখালী জেলার  সুধারাম উপজেলার নোয়ান্নই ইউনিয়নের সাহেলপুর গ্রামে। তার বাবার নাম আবদুল জব্বার এবং মায়ের নাম তরিকুন নেছা। তার স্ত্রীর নাম শামীমা আক্তার। তার তিন ছেলে, দুই মেয়ে।    কর্মজীবন  পাকিস্তান সেনাবাহিনীর প্রথম ইস্ট বেঙ্গল রেজিমেন্টে চাকরি করতেন আবুল হাসেম। ১৯৭১ সালে এ রেজিমেন্টের অবস্থান ছিল যশোর সেনানিবাসে। মুক্তিযুদ্ধ শুরু হলে তিনি যুদ্ধে দেন। যশোরের বেনাপোল, নাভারণ, জামালপুর জেলার কামালপুরসহ বৃহত্তর সিলেট জেলার বিভিন্ন স্থানে সাহসিকতার সঙ্গে যুদ্ধ করেন। নভেম্বর মাসের শেষ দিকে সিলেট জেলার  জকিগঞ্জ উপজেলার অন্তর্গত আটগ্রাম সেতু আক্রমণ ও দখলে তিনি বীরত্ব প্রদর্শন করেন। ওই যুদ্ধে মুক্তিযোদ্ধারা পাকিস্তান সেনাবাহিনীর ব্যাপক ক্ষয়ক্ষতি হয়। অনেক পাকিস্তানি সেনা নিহত হয়। তারা অনেক অস্ত্রশস্ত্র ও গোলাবারুদ দখল করেন। ডিসেম্বরের প্রথম সপ্তাহে কানাইঘাট যুদ্ধে আহত হন আবুল হাসেম।   মুক্তিযুদ্ধে ভূমিকা  ১৯৭১ সালের ২৮ অক্টোবর মৌলভীবাজার জেলার অন্তর্গত ধলই বিওপি এলাকায় ছিল পাকিস্তানি সেনাবাহিনীর দুর্ভেদ্য এক ঘাঁটি। প্রতিরক্ষায় নিয়োজিত ছিল ৩০ ফ্রন্টিয়ার ফোর্সের দুই কোম্পানি, টসি ও স্থানীয় রাজাকারের সমন্বয়ে দুই কোম্পানি। সব মিলে এক ব্যাটালিয়ন জনবল ছিলো এ ঘাঁটিতে। ঘাঁটির অবস্থান ছিল সমতল থেকে বেশ উঁচু স্থানে। চারদিকে ছিল ঘন বাঁশবন, চা-বাগান, জঙ্গল ও জলাশয়। সেখানে দিনের বেলায়ও আক্রমণ চালানো কঠিন ছিল। ২৮ অক্টোবর ভোরে নিয়মিত মুক্তিবাহিনীর কয়েকটি দল একযোগে ধলই বিওপিতে আক্রমণ করে। চার্লি কোম্পানির একটি প্লাটুনের নেতৃত্বে ছিলেন মো. আবুল হাসেম। তিনি পাকিস্তান সেনাবাহিনীর প্রতিরক্ষা অবস্থানের ডান দিক দিয়ে আক্রমণ করেন। মো. আবুল হাসেম তার সহযোদ্ধাদের নিয়ে এগিয়ে যাচ্ছিলেন, কিন্তু পাকিস্তান সেনাবাহিনীর পাল্টা আক্রমণের ব্যাপকতা এত বেশি ছিল যে তাদের অগ্রযাত্রা একপর্যায়ে থমকে যায়। তখন তিনি ফায়ার অ্যান্ড মুভ পদ্ধতিতে এগোতে থাকেন। কিন্তু উঁচু টিলার ওপর স্থাপিত একটি এলএমজি পোস্ট থেকে পাকিস্তানি সেনারা প্রায় নিখুঁত নিশানায় গুলিবর্ষণ করছিল। মো. আবুল হাসেমের দলের কয়েকজন ওই এলএমজির গুলিতে আহত হন। তিনি জীবনের ঝুঁকি নিয়ে চেষ্টা করেন ওই এলএমজি পোস্ট ধ্বংস করতে। কিন্তু তার সব চেষ্টাই ব্যর্থ হয়ে যায়। হতাহতের সংখ্যা ক্রমে বাড়তে থাকে। এতেও তিনি দমেননি। সাহসিকতার সঙ্গে পাকিস্তানি সেনাদের বিরুদ্ধে যুদ্ধ করেন। তার সাহসিকতা ও রণকৌশলে উজ্জীবিত হলেন সহযোদ্ধারা। তুমুল যুদ্ধ চলতে থাকল।    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম
জ্ঞানেন্দ্রমোহন দাস (১৮৭২ – ১৯৩৯) একজন ব্রিটিশ-ভারতীয় বাঙালি সাহিত্যিক ও অভিধান রচয়িতা। তিনি বাঙ্গালা ভাষার অভিধানসহ আরও বিভিন্ন গ্রন্থ রচনা করেন।   জীবনী  তার জন্ম ভারতের কলকাতায়। কিন্তু তিনি তার শৈশব ও যৌবনকাল তার পিতার চাকরির কারণে এলাহাবাদে। পড়াশোনা শেষ করে তিনি এলাহাবাদেই পুলিশের মুনশির চাকরি নেন। এরপর তিনি চাকরির সুবাদে এলাহাবাদ ছাড়াও লখনউ, নৈনিতাল প্রভৃতি এলাকায় অবস্থান করেন। চাকরিজীবনেই প্রবাসী পত্রিকায় লেখালেখির মাধ্যমে তার সাহিত্য জীবনের শুরু হয়। তিনি ১৯১০ সালে অসুস্থতার কারণে চাকরি থেকে অব্যাহতি নেন এবং পুরোপুরিভাবে লেখালেখিতে মনোনিবেশ করেন। ১৩০৮ বঙ্গাব্দ থেকে ১৩৩৫ বঙ্গাব্দ পর্যন্ত প্রবাসী পত্রিকায় তিনি ৮৯টি প্রবন্ধ লিখেন। উত্তর-পশ্চিম প্রদেশের বাঙ্গালীদের নিয়ে কাজ করার জন্য প্রবাসী পত্রিকা কর্তৃক সুবর্ণ পদক লাভ করেন। জর্জ আব্রাহাম গ্রিয়ার্সনের মতে তার লিখিত অভিধানটিই বাংলা ভাষার প্রথম অভিধান। তিনি মাইকেল মধুসূদন দত্ত রচিত মেঘনাদবধ কাব্যের সম্পাদনা ও টীকা যুক্ত করেছিলেন।   কর্ম    বাঙ্গালা ভাষার অভিধান (১৯১৭)  বঙ্গের বাহিরে বাঙ্গালী (উত্তর ভারত) (১৯২৫)   ঋদ্ধি (১৯০৯)  চরিত্র গঠন (১৯০৯)  ইব্রীয় ধর্ম (১৯১৯)  সৃষ্টিতত্ত্বে পুরাণ ও বিজ্ঞান (১৯১৯)  প্রাণীদের অন্তরের কথা (১৯২১)  ছাত্রপাঠ  শিক্ষা ও সুনীতি  সাহিত্য প্রবেশিকা  জন্তুদের বন্ধু নন্তুবাবু ও শ্বেতপরির গল্প  বাঘ ভালুকের গল্প  সৃষ্টিতত্ত্বে পুরাণ ও বিজ্ঞান   পরবর্তী  সরস্বতী মিশ্র তার প্রকাশিত ও অপ্রকাশিত প্রবন্ধগুলো একত্রিত করে "প্রবন্ধ সংগ্রহ" নামে একটি বই প্রকাশ করেন, যেটি অক্ষর প্রকাশনী প্রকাশ করেছে।   আরও দেখুন    বাংলা সাহিত্যের ইতিহাস  মাইকেল মধুসূদন দত্ত   তথ্যসূত্র    বহিঃসংযোগ      বিষয়শ্রেণী:বাঙালি সাহিত্যিক বিষয়শ্রেণী:বাঙালি লেখক বিষয়শ্রেণী:১৮৭২-এ জন্ম বিষয়শ্রেণী:১৯৩৯-এ মৃত্যু
সুলতান বিন আব্দুল্লাহ বিন সালিম আল গান্নাম (, ; জন্ম: ৬ মে ১৯৯৪; সুলতান আল গান্নাম নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি ক্লাব আল নাসর এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।  সুলতান ২০১৭ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ২৫ ম্যাচে অংশগ্রহণ করেছেন।  প্রারম্ভিক জীবন সুলতান বিন আব্দুল্লাহ বিন সালিম আল গান্নাম ১৯৯৪ সালের ৬ই মে তারিখে সৌদি আরবের আল জুলফিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সুলতান কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত সৌদি আরবের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল সৌদি আরব  ২০১৭  ১  ০ ২০১৯  ৬  ০ ২০২০  ২  ০ ২০২১  ৮  ০ ২০২২  ৮  ০ সর্বমোট  ২৫  ০  তথ্যসূত্র  বহিঃসংযোগ           বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:আল নাসর ফুটবল ক্লাবের খেলোয়াড় বিষয়শ্রেণী:সৌদি চতুর্থ বিভাগের খেলোয়াড় বিষয়শ্রেণী:সৌদি দ্বিতীয় বিভাগের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
মার্তিন এরলিচ (; জন্ম: ২৪ জানুয়ারি ১৯৯৮) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে ইতালীয় ক্লাব সাসসুওলো এবং ক্রোয়েশিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৫ সালে, এরলিচ ক্রোয়েশিয়া অনূর্ধ্ব-১৭ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন। প্রায় দুই বছর যাবত ক্রোয়েশিয়ার বয়সভিত্তিক দলের হয়ে খেলার পর, তিনি ২০২২ সালে ক্রোয়েশিয়ার হয়ে আন্তর্জাতিক পর্যায়ে অভিষেক করেছেন; ক্রোয়েশিয়ার জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।  প্রারম্ভিক জীবন মার্তিন এরলিচ ১৯৯৮ সালের ২৪শে জানুয়ারি তারিখে ক্রোয়েশিয়ার জাদারে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল এরলিচ ক্রোয়েশিয়া অনূর্ধ্ব-১৭, ক্রোয়েশিয়া অনূর্ধ্ব-১৮ এবং ক্রোয়েশিয়া অনূর্ধ্ব-১৯ দলের হয়ে খেলার মাধ্যমে ক্রোয়েশিয়ার প্রতিনিধিত্ব করেছেন। ২০১৫ সালের ২৪শে ফেব্রুয়ারি তারিখে তিনি প্রজাতন্ত্রী আয়ারল্যান্ড অনূর্ধ্ব-১৭ দলের বিরুদ্ধে ম্যাচে ক্রোয়েশিয়া অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/2559127 ক্রোয়েশিয়ার বয়সভিত্তিক দলের হয়ে তিনি প্রায় ২ বছরে ২৪ ম্যাচে অংশগ্রহণ করে ১টি গোল করেছেন।  ২০২২ সালের ৬ই জুন তারিখে, ২৪ বছর, ৪ মাস ও ১৩ দিন বয়সে, ডান পায়ে ফুটবল খেলায় পারদর্শী এরলিচ ফ্রান্সের বিরুদ্ধে অনুষ্ঠিত ২০২২–২৩ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে ক্রোয়েশিয়ার হয়ে অভিষেক করেছেন।https://www.index.hr/clanak.aspx?id=2370184 তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/nations-league-a-2022-2023-gruppe-1-kroatien-frankreich/ ম্যাচে তিনি ২০ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন।https://www.transfermarkt.com/spiel/index/spielbericht/3716447 ম্যাচটি ফ্রান্স ১–১ গোলের ব্যবধানে জয়লাভ করেছিল।https://www.national-football-teams.com/matches/report/34748/Croatia_France.html ক্রোয়েশিয়ার হয়ে অভিষেকের বছরে এরলিচ সর্বমোট ৪ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ক্রোয়েশিয়া  ২০২২  ৪  ০ ২০২৩  ৩  ০ ২০২৪  ১  ০ সর্বমোট  ৮  ০  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্রোয়েশীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:উনিওনে স্পোর্তিভা সাসসুওলো কালচোর খেলোয়াড় বিষয়শ্রেণী:ক্রোয়েশিয়ার আন্তর্জাতিক যুব ফুটবলার বিষয়শ্রেণী:ক্রোয়েশিয়ার অনূর্ধ্ব-১৭ আন্তর্জাতিক ফুটবলার বিষয়শ্রেণী:ক্রোয়েশিয়ার অনূর্ধ্ব-১৯ আন্তর্জাতিক ফুটবলার বিষয়শ্রেণী:ক্রোয়েশিয়ার আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ক্রোয়েশিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেৎসিয়া কালচোর খেলোয়াড় বিষয়শ্রেণী:বোলোনিয়া ফুটবল ক্লাব ১৯০৯-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ক্রোয়েশীয় প্রবাসী ফুটবলার বিষয়শ্রেণী:ইতালিতে প্রবাসী ফুটবলার
বেলগা ছিল একটি বেলজীয় মার্কার সিগারেট যা ব্রিটিশ আমেরিকান টোব্যাকোর মালিকানাধীন এবং উত্পাদিত ছিল।   ইতিহাস  মার্কাটি ১৯২৩ সালে তামাক বিক্রেতা আলফোনস এবং ফ্রাঁসোয়া ভ্যান্ডার এলস্ট দ্বারা চালু হয়েছিল। প্রথম বিশ্বযুদ্ধ শেষ হওয়ার পর, আলফোনস এবং ফ্রাঙ্কোস ভ্যান্ডার এলস্ট এমন একটি ব্র্যান্ড চালু করতে চেয়েছিলেন যা বেলজীয়রা গর্ব করতে পারে। নতুন মার্কার নামকরণ করা হয়েছিল তখনকার মুদ্রা বেলগা এর নামানুসারে, যা ছিল হুবহু একটি প্যাকের দাম।  প্রধান বাজার ছিল বেলজিয়াম। অন্যান্য বাজারের মধ্যে ছিল লুক্সেমবার্গ, নেদারল্যান্ডস এবং স্পেন।    আরো দেখুন    তামাক ধূমপান  তথ্যসূত্র  বিষয়শ্রেণী:ব্রিটিশ অ্যামেরিকান টোব্যাকো মার্কা বিষয়শ্রেণী:বেলজীয় মার্কা বিষয়শ্রেণী:১৯২৩-এ বেলজিয়ামে প্রতিষ্ঠিত বিষয়শ্রেণী:২০১৪-এ বেলজিয়ামে বিলুপ্ত
শতরঞ্জ কে খিলাড়ি হল সত্যজিৎ রায় পরিচালিত ১৯৭৭ সালের ভারতীয় হিন্দি ভাষার চলচ্চিত্র। এটি মুন্সি প্রেমচাঁদের একই নামের ছোটগল্প অবলম্বনে নির্মিত। এতে আমজাদ খান আওয়াদের রাজা ওয়াজিদ আলী শাহ এবং রিচার্ড অ্যাটনবারা জেনারেল জেমস ওট্রাম চরিত্রে অভিনয় করেন। চলচ্চিত্রটিতে আরও অভিনয় করেন সঞ্জীব কুমার, সাইদ জাফরি, শাবানা আজমি, ডেভিড আব্রাহাম ও টম অল্টার এবং অমিতাভ বচ্চন এতে বর্ণনাকারীর ভূমিকা পালন করেন। এটি সত্যজিৎ রায়ের প্রথম হিন্দি পূর্ণদৈর্ঘ্য চলচ্চিত্র এবং দ্বিতীয় হিন্দি চলচ্চিত্রটিও প্রেমচাঁদের ছোটগল্প অবলম্বনে তার নির্মিত, সেটি হল সদগতি (১৯৮১)।  শতরঞ্জ কে খিলাড়ি চলচ্চিত্রটি শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার এবং শ্রেষ্ঠ চলচ্চিত্র বিভাগে ফিল্মফেয়ার সমালোচক পুরস্কার অর্জন করে। এছাড়া এটি শ্রেষ্ঠ বিদেশি চলচ্চিত্র বিভাগে একাডেমি পুরস্কারের জন্য ভারত থেকে দাখিল করা হয়েছিল।  কুশীলব  সঞ্জীব কুমার - মির্জা সাজ্জাদ আলী  সাইদ জাফরি - মীর রোশন আলী  শাবানা আজমি - খুরশিদ, মির্জার স্ত্রী  রিচার্ড অ্যাটনবারা - জেনারেল জেমস ওট্রাম  ফরিদা জালাল - নাফিসা, মীরের স্ত্রী  আমজাদ খান - ওয়াজিদ আলী শাহ  ডেভিড আব্রাহাম - মুন্সি নন্দলাল  ভিক্টর বন্দ্যোপাধ্যায় - প্রধানমন্ত্রী মাদার-উদ-দৌলা  ফারুক শেখ - অকিল  টম অল্টার - ক্যাপ্টেন ওয়েস্টন  লীলা মিশ্র - হিরিয়া, খুরশিদের ভৃত্য  শাশ্বতী সেন - কত্থক নৃত্যশিল্পী  সমর্থ নারায়ণ - কালু  ভুডো আডভানি - আব্বাজানি  অঘা - আব্বাজানির ভৃত্য  ব্যারি জন  কামু মুখোপাধ্যায়  তথ্যসূত্র  বহিঃসংযোগ     বিষয়শ্রেণী:১৯৭৭-এর চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:সত্যজিৎ রায় পরিচালিত চলচ্চিত্র বিষয়শ্রেণী:সত্যজিৎ রায় সুরারোপিত চলচ্চিত্র বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র বিষয়শ্রেণী:শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:শ্রেষ্ঠ চলচ্চিত্র বিভাগে ফিল্মফেয়ার সমালোচক পুরস্কার বিজয়ী বিষয়শ্রেণী:ব্রিটিশ রাজের পটভূমিতে চলচ্চিত্র বিষয়শ্রেণী:ছোট কল্পকাহিনী অবলম্বনে চলচ্চিত্র বিষয়শ্রেণী:লখনউয়ে ধারণকৃত চলচ্চিত্র বিষয়শ্রেণী:১৮৫৭-এর ভারতীয় বিদ্রোহ সম্পর্কে চলচ্চিত্র বিষয়শ্রেণী:১৮৫০-এর দশকের পটভূমিতে চলচ্চিত্র বিষয়শ্রেণী:ভারতীয় রাজার সাংস্কৃতিক চিত্রায়ণ বিষয়শ্রেণী:লখনউয়ের পটভূমিতে চলচ্চিত্র
সান্ধ্য আইন বা কারফিউ এমন এক ধরনের আইন যেখানে কোন একটি  নির্দিষ্ট সময়ের জন্য বিশেষ ধরনের কর্মকাণ্ডকে নিষিদ্ধ করা হয়।  থাম্ব|সান্ধ্য আইনের অধীনে ডাউনটাউন সান ফ্রান্সিসকো থাম্ব|২০২০ জর্জ ফ্লয়েড বিক্ষোভের সময় জর্জিয়ার আটলান্টায় সশস্ত্র পুলিশ কারফিউ বলবৎ করে।  আধুনিককালে এই আইনে কোনও একটা নির্দিষ্ট সময়ে চার জনের বেশি মানুষকে একত্রে কোনও পাবলিক প্লেসে জমায়েত হওয়া থেকে বিরত রাখার জন্য সান্ধ্য আইন বা কারফিউ জারি করা হয়। কোনও জায়গায় দাঙ্গা বা জনরোষ যখন ভয়ঙ্কর রূপে দেখা দেয়, আর পুলিশ সাধারণ জনগণকে নিয়ন্ত্রণ করতে অসমর্থ হয় তখন এই আইন জারি করা হয়। সমস্যার মাত্রার ওপর সান্ধ্য আইন বা কাউফিউয়ের সময়কাল নির্ধারণ করা হয়। কখনও অনির্দিষ্টকালের জন্য কারফিউ জারি করা হয়। কোনও কোনও জায়গায় রাতে কারফিউ জারি হয়, কোনও জায়গায় দিনে কয়েক ঘণ্টার জন্য জারি করা হয়। কোনও কোনও সময় অল্প সময়ের জন্য কারফিউ তুলে বা শিথিল করে দেওয়া হয়, যাতে সাধারণ মানুষ নিজের বাজার-হাটের ব্যবস্থা করে ফেলতে পারে।  এই আইন জারি হলে সবাইকে বাড়ির ভেতরে থাকার আদেশ দেওয়া হয়ে থাকে। এই কারফিউ দেওয়ার কারণ হলো, কেউ যেন ঘরের বাইরে জমায়েত হয়ে দল বেঁধে আবার কোনও অশান্তি বা বিশৃঙ্খলা সৃষ্টি করতে না পারে।  বিশ্বের বিভিন্ন দেশে এ কারফিউ বা সান্ধ্য আইন রয়েছে। বাংলাদেশে বিশেষ ক্ষমতা আইন; ১৯৭৪ সালের ২৪ ধারা অনুযায়ী জেলা প্রশাসনের ক্ষেত্রে জেলা ম্যাজিস্ট্রেট এবং মেট্রোপলিটন এলাকার ক্ষেত্রে পুলিশ কমিশনার সরকারের নিয়ন্ত্রণ সাপেক্ষে আদেশ জারির মাধ্যমে নির্দেশ করতে পারেন যেকোনও বিশেষ লিখিত অনুমতি ছাড়া কেউ ঘরের বাইরে যেতে পারবে না। এই আইন লঙ্ঘন করলে ১ বছরের কারাদণ্ড বা জরিমানার বিধান রয়েছে।   শব্দতত্ত্ব  "সান্ধ্য আইন"-এর আক্ষরিক অর্থ সন্ধ্যার সময় বা সন্ধ্যার পরে লোক চলাচলের নিয়ম কানুন।সান্ধ্য-আইন   /বিশেষ্য পদ/ সন্ধ্যার পর লোকচলাচল-নিয়ামক আইন, অভিধান এটির ইংরেজি শব্দ curfew কার্ফ্যু, যা এসেছে ফরাসি ভাষার শব্দ couvre-feu কূভর-ফ্যু হতে, যার অর্থ অগ্নি-নির্বাপণ। মধ্যযুগে ইংরেজি শব্দ ভাণ্ডারে curfeu হিসেবে আত্তীকরণ হয় এবং আধুনিক যুগে সেটির বানান হয় curfew। উইলিয়াম দি কনকরারের মতে এই শব্দটির প্রকৃত অর্থ হল "কাঠের বাড়ি ঘরে জ্বালানো অগ্নিশিখা এবং আগুনের প্রদীপ থেকে অগ্নিকাণ্ড প্রতিরোধের জন্য রাত আটটার ঘণ্টা বাজবার মধ্যেই সকল অগ্নিশিখা ও আগুনের প্রদীপ নিভিয়ে ফেলার নিয়ম"।Bailey's Dictionary, fifth edition 1731   প্রকারভেদ    বিভিন্ন দেশে বিভিন্ন সময়ে জারি করা সান্ধ্য আইন    মিশর   আইসল্যান্ড   যুক্তরাজ্য    যুক্তরাষ্ট্র   বাংলাদেশ বাংলাদেশে বিশেষ ক্ষমতা আইন; ১৯৭৪ সালে ২৪ ধারা অনুযায়ী জেলা প্রশাসনের ক্ষেত্রে জেলা ম্যাজিস্ট্রেট এবং মেট্রোপলিটন এলাকার ক্ষেত্রে পুলিশ কমিশনার সরকারের নিয়ন্ত্রণ সাপেক্ষে আদেশ জারির মাধ্যমে নির্দেশ করতে পারেন যে- কোনও বিশেষ লিখিত অনুমতি ছাড়া কেউ ঘরের বাইরে যেতে পারবে না। এই আইন লঙ্ঘন করলে ১ বছরের কারাদণ্ড বা জরিমানার বিধান রয়েছে।   আরও দেখুন  বেআইনী সমাবেশ   তথ্যসূত্র   বহিঃসংযোগ  বিষয়শ্রেণী:সামরিক পরিভাষা বিষয়শ্রেণী:জরুরি আইন বিষয়শ্রেণী:রাজনৈতিক দমন বিষয়শ্রেণী:সরকারি আইন বিষয়শ্রেণী:জাতীয় নিরাপত্তা
দ্য ইন্ডাস্ট্রিয়াল ভ্যাজাইনা: দ্য পলিটিক্যাল ইকোনমি অফ দ্য গ্লোবাল সেক্স ট্রেড একটি ২০০৮ সালের পতিতাবৃত্তি এবং যৌন শিল্প সম্পর্কে রাষ্ট্রবিজ্ঞানী শিলা জেফ্রিসের বই। যৌন শিল্পের বিভিন্ন দিকে আলোকপাত করার জন্য জেফ্রিসের প্রশংসা করেছে বিভিন্ন ইতিবাচক পর্যালোচনায়।   সারসংক্ষেপ   জেফ্রিস পতিতাবৃত্তি এবং যৌন শিল্প নিয়ে আলোচনা করেন। তিনি লিখেছেন যে পতিতাবৃত্তি একটি "বর্ধমান এবং অত্যন্ত লাভজনক বিশ্ব বাজারে পরিণত হয়েছে।"    প্রকাশনার ইতিহাস  দ্য ইন্ডাস্ট্রিয়াল ভ্যাজাইনা ২০০৯ সালে রাউটলেজ দ্বারা প্রকাশিত হয়েছিল    অভ্যর্থনা  দ্য ইন্ডাস্ট্রিয়াল ভ্যাজাইনা দ্য গার্ডিয়ানে নারীবাদী জুলি বিন্ডেল,  উইমেনস স্টাডিজে সারাহ নেলসন,  দ্য কনটেম্পরারি রিভিউ- তে এ কে,  এবং জার্নাল অফ সেক্স রিসার্চ- এ মিন্ডি এ মেন থেকে ইতিবাচক পর্যালোচনা পেয়েছে।  বইটি নারীবাদ ও মনোবিজ্ঞানে নাটালি পারসেল,  জেন্ডার অ্যান্ড সোসাইটিতে বিদ্যামালি সমরাসিংহে,  এবং আন্তর্জাতিক রাজনৈতিক অর্থনীতির পর্যালোচনায় নিকোলা জে. স্মিথ,  দ্বারা পর্যালোচিত হয়েছে এবং মেনজিনে কেট হোল্ডেন এটি নিয়ে আলোচনা করেছেন।   বিন্ডেল লিখেছেন যে, "জেফ্রিসের নতুন কাজের শক্তির কারণে সে যৌন শিল্পের কতগুলো দিককে আলোকপাত করে এবং তাদের পারস্পরিক সম্পর্ক তার বোঝার মধ্যে নিহিত"।  নেলসন জেফ্রিসকে "যে উপায়ে রাজস্বের জন্য আগ্রহী সরকারগুলো যৌন বাণিজ্যকে অপরাধমুক্ত করেছে" তা প্রদর্শনের জন্য কৃতিত্ব দেন এবং এই উপসংহারে পৌঁছেছিলেন যে তার "উস্কানিমূলক বই ... লিঙ্গ, নারীবাদ, বিশ্বায়ন, অর্থনীতি, সমাজবিজ্ঞান, সাংস্কৃতিক অধ্যয়ন, এবং ইতিহাস বিষয়ে আগ্রহীদের গ্রাস করা উচিত।"  এ. কে. বইটিকে "সময়োপযোগী, মর্মান্তিক এবং দুঃখজনকভাবে প্রয়োজনীয়" বলে অভিহিত করেছেন।  মেন জেফ্রিসকে "বিশ্বব্যাপী যৌন শিল্পের জটিলভাবে জড়িত দিকগুলো" নিয়ে আলোচনা করার কৃতিত্ব দিয়েছেন অন্য যেকোনো লেখকের চেয়ে আরও বিস্তৃতভাবে, "বিস্তৃত সমস্যাগুলোর উপর দৃষ্টি দেওয়া এবং শিল্পের প্রতিটি দিকের উপর বিশ্বজুড়ে অভিজ্ঞতামূলক তথ্য অন্তর্ভুক্ত করা" এবং এর সাথে সাবধানতার সাথে বিষয় নথিভুক্ত করা। তিনি জেফ্রিসের "অপরাধমূলক, উগ্র নারীবাদী লেখার শৈলীর"ও প্রশংসা করেছেন।    তথ্যসূত্র    গ্রন্থপঞ্জি    বই    খতিয়ান    অনলাইন নিবন্ধ  বিষয়শ্রেণী:ইংরেজি ভাষার বই বিষয়শ্রেণী:সদস্যতা-শুধুমাত্র বিষয়বস্তুতে সংযোগ ধারণকারী পাতা বিষয়শ্রেণী:২০০৮-এর অ-কল্পকাহিনী বই
কাটাছড়া বাংলাদেশের চট্টগ্রাম জেলার মীরসরাই উপজেলার অন্তর্গত একটি ইউনিয়ন।   আয়তন  কাটাছড়া ইউনিয়নের আয়তন ৩,৪৪৬ একর (১৩.৯৫ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী কাটাছড়া ইউনিয়নের মোট জনসংখ্যা ২৩,৫৯৬ জন। এর মধ্যে পুরুষ ১০,৭৩০ জন এবং মহিলা ১২,৮৬৬ জন। মোট পরিবার ৪,৩৬৬টি।   অবস্থান ও সীমানা  মীরসরাই উপজেলার মধ্যাংশে কাটাছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পূর্বে দুর্গাপুর ইউনিয়ন, উত্তরে জোরারগঞ্জ ইউনিয়ন ও ওসমানপুর ইউনিয়ন, পশ্চিমে ইছাখালী ইউনিয়ন এবং দক্ষিণে মিঠানালা ইউনিয়ন অবস্থিত।   প্রশাসনিক কাঠামো  কাটাছড়া ইউনিয়ন মীরসরাই উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার জোরারগঞ্জ থানার আওতাধীন। এটি জাতীয় সংসদের ২৭৮নং নির্বাচনী এলাকা চট্টগ্রাম-১ এর অংশ। এটি ১০টি মৌজায় বিভক্ত। এ ইউনিয়নের গ্রামগুলো হল:  তেমুহানী  মুরাদপুর  তেতৈয়া  গোয়াতলী  ইদিলপুর  শিকার জনার্দ্দনপুর  মধ্যম কাটাছড়া  উত্তর কাটাছড়া  পশ্চিম কাটাছড়া  পূর্ব কাটাছড়া  পূর্ব বাড়িয়াখালী  পশ্চিম বাড়িয়াখালী  বাড়িয়াখালী  পশ্চিম দুর্গাপুর  বামনসু্ন্দর  পূর্ব বামনসুন্দর  দক্ষিণ বামনসুন্দর   শিক্ষা ব্যবস্থা  ২০১১ সালের আদমশুমারি অনুযায়ী কাটাছড়া ইউনিয়নের সাক্ষরতার হার ৫৬.৫%। এ ইউনিয়নে ২টি মাধ্যমিক বিদ্যালয়, ৩টি দাখিল মাদ্রাসা, ১২টি প্রাথমিক বিদ্যালয় ও ২টি কিন্ডারগার্টেন রয়েছে।   শিক্ষা প্রতিষ্ঠান  মাধ্যমিক বিদ্যালয়  ফাতেমা বালিকা উচ্চ বিদ্যালয়  বামনসুন্দর ফকির আহমদ উচ্চ বিদ্যালয়  মাদ্রাসা  তেতৈয়া দাওয়াতুল ইসলামিয়া দাখিল মাদ্রাসা  বামনসুন্দর ফারুকিয়া দাখিল মাদ্রাসা  বাড়িয়াখালী মাওলানা লকিয়ত উল্লাহ দাখিল মাদ্রাসা  প্রাথমিক বিদ্যালয়  আহমদ আলী মিয়ার হাট সরকারি প্রাথমিক বিদ্যালয়  উত্তর কাটাছড়া সরকারি প্রাথমিক বিদ্যালয়  ওয়াহেদুন্নেসা রেজিস্টার্ড বেসরকারি প্রাথমিক বিদ্যালয়  কাটাছড়া আবদুস ছাত্তার সরকারি প্রাথমিক বিদ্যালয়  তেতৈয়া নবতারা সরকারি প্রাথমিক বিদ্যালয়  তেমুহানী সরকারি প্রাথমিক বিদ্যালয়  পশ্চিম কাটাছড়া সরকারি প্রাথমিক বিদ্যালয়  পশ্চিম বাড়িয়াখালী সরকারি প্রাথমিক বিদ্যালয়  পূর্ব তেতৈয়া সরকারি প্রাথমিক বিদ্যালয়  পূর্ব বাড়িয়াখালী সরকারি প্রাথমিক বিদ্যালয়  বামনসুন্দর সরকারি প্রাথমিক বিদ্যালয়  মুরাদপুর ফাতেমা সরকারি প্রাথমিক বিদ্যালয়  কিন্ডারগার্টেন  বাইতুন্নজির একাডেমী  বামনসুন্দর আইডিয়াল স্কুল   যোগাযোগ ব্যবস্থা  কাটাছড়া ইউনিয়নে যোগাযোগের প্রধান সড়ক মীরসরাই-কাটাছড়া সড়ক। প্রধান যোগাযোগ মাধ্যম সিএনজি চালিত অটোরিক্সা।   ধর্মীয় উপাসনালয়  কাটাছড়া ইউনিয়নে ৪৪টি মসজিদ, ১০টি ঈদগাহ ও ৩টি মন্দির রয়েছে।   হাট-বাজার  কাটাছড়া ইউনিয়নের প্রধান প্রধান হাট/বাজারগুলো হলো:  আবদুস ছত্তার ভূঁইয়ার হাট  আবুর হাট (পূর্ব অংশ)  এছহাক ড্রাইভার হাট  তেতৈয়া বাজার  নজরুল বাজার  বামনসু্ন্দর দারোগার হাট বাজার   জনপ্রতিনিধি   বর্তমান চেয়ারম্যান: পদশূন্য। চেয়ারম্যানগণের তালিকা  ক্রম নং.  চেয়ারম্যানের নাম  সময়কাল ০১  কেফায়েত উল্লাহ  ১৯৭২-১৯৭৭ ০২  আবুল বশর চৌধুরী  ১৯৭৭-১৯৮৪ ০৩  আলম মোহাম্মদ আবু মুছা ১৯৮৪-১৯৮৮ ০৪  সফি আহমদ  ১৯৮৮-১৯৯২ ০৫  এডভোকেট আলীউল কবির ইকবাল ১৯৯২-১৯৯৮ ০৬  রেজাউল করিম চৌধুরী হুমায়ুন  ১৯৯৮-২০১০ ০৭  নুরুল আনোয়ার  ২০১০-২০২৪   আরও দেখুন   মীরসরাই উপজেলা  জোরারগঞ্জ থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:মীরসরাই উপজেলার ইউনিয়ন
:ইউনাইটেড কমার্শিয়াল ব্যাংক লিমিটেড  :ইউনিয়ন  :ইউরিয়া  :ইউসুফজয়ী, আবদুল হামিদ খান  :ইউসুফজয়ী, নওশের আলী খান  :ইখতিয়ারউদ্দিন গাজী শাহ  :ইঞ্জিনিয়ার্স ইনস্টিটিউশন, বাংলাদেশ  :ইটাখোলামুড়া  :ইনফ্লুয়েঞ্জা  :ইন্টারন্যাশনাল থিয়েটার ইনস্টিটিউট (আই.টি.আই), বাংলাদেশ  :ইন্ডিয়া অ্যাক্ট, ১৮৫৮  :ইন্ডিয়ান অ্যাসোসিয়েশন  :ইন্ডিয়ান অ্যাসোসিয়েশন ফর দি কাল্টিভেশন অব সায়েন্স  :ইন্ডিয়ান ইন্ডাস্ট্রিয়াল অ্যাসোসিয়েশন, ১৮৯১  :ইন্ডিয়ান মিউজিয়াম, কলকাতা  :ইন্ডিয়ান স্ট্যাটিসটিক্যাল ইনস্টিটিউট  :ইন্ডিয়ান স্ট্যাট্যুটরি কমিশন রিপোর্ট  :ইবরাহিম দানিশমন্দ, সাইয়্যিদ  :ইয়ং বেঙ্গল  :ইয়াসমীন, নীলুফার  :ইলিয়ট, স্যার চার্লস আলফ্রেড  :ইলিয়াস, আখতারুজ্জামান  :ইলিয়াস শাহ  :ইলিশিয়াম থিয়েটার  :ইসলাম, নওয়াব সিরাজুল  :ইসলাম, বাংলায়  :ইসলাম, সৈয়দ নজরুল  :ইসলামী বিশ্ববিদ্যালয়  :ইস্ট ইন্ডিয়া কোম্পানি  :ইস্ট ইন্ডিয়া রেলওয়ে  :ইস্ট ইন্ডিয়া হাউস  :ইস্টার্ন বেঙ্গল রেলওয়ে
আপডেট ডেন্টাল কলেজ বাংলাদেশের রাজধানী ঢাকায় অবস্থিত একটি বেসরকারি ডেন্টাল কলেজ। এর অবস্থান ঢাকা উত্তর সিটি কর্পোরেশন এলাকার আওতাধীন তুরাগ থানার আইচিনগর, জেবিসিএস সরণিতে, আব্দুলাহপুর-আশুলিয়া বেড়িবাঁধ সড়ক সংলগ্ন এলাকায়। শিক্ষা কার্যক্রমের পাশাপাশি এর হাসপাতালের বহিঃবিভাগে সাধারণ জনগণকে দন্ত চিকিৎসা প্রদান করা হয়। https://www.bizsouthasia.com/BD/update-dental-college-hospital-01705-114024 এটি ২০০৮ সালে প্রতিষ্ঠিত এবং বাংলাদেশ সরকারের স্বাস্থ্য ও পরিবার কল্যাণ মন্ত্রণালয় দ্বারা অনুমোদিত।  এখান থেকে পাশ করা শিক্ষার্থীদের বিডিএস ডিগ্রি প্রদান করা হয়, যা এমবিবিএস সমমানের। উল্লেখ্য যে, বাংলাদেশ সরকারের সর্বশেষ আইন অনুসারে এমবিবিএস ও বিডিএস ডিগ্রিধারী ব্যতীত অন্য কারো নামের পূর্বে ডাক্তার লেখার অনুমতি নেই।   লক্ষ্য ও উদ্দেশ্য  এগিয়ে চলা বিশ্বের উন্নত চিকিৎসা-সেবার সাথে তাল মিলিয়ে বাংলাদেশের প্রান্তিক জংগোষ্ঠীর দন্ত চিকিৎসা সেবা নিশ্চিত করতে যে পরিমান দন্ত চিকিৎসকের প্রয়োজন তা দেশের সরকারি ডেন্টাল কলেজ ও ডেন্টাল ইউনিটগুলোর পক্ষে তৈরি করা সম্ভব হয় না। দেশের অন্যান্য প্রাইভেট ডেন্টাল কলেজগুলোর মতো আপডেট ডেন্টাল কলেজও সেই ঘাটতি কাটিয়ে তোলার মতো প্রয়োজনীয় দক্ষ দন্ত চিকিৎক তৈরিতে নিরলসভাবে কাজ করে যাচ্ছে।   সুবিধা সমূহ  • কলেজের আছে নিজস্ব আধুনিক ডেন্টাল হাসপাতাল। এখানে, সকাল ৮টা থেকে দুপুর ২.৩০ পর্যন্ত শুক্রবার ব্যতীত সপ্তাহে ছয়দিন চিকিৎসা সেবা প্রদান করা হয়, পর্যাপ্ত রুগী সরবরাহ থাকায় শিক্ষার্থীদের শিক্ষা কার্যক্রমে যা অনেক গুরুত্বপূর্ণ ভূমিকা রাখে। ওএমএস ডিপার্টমেন্টের আন্ডারে মুখমণ্ডলীয় সকল ধরনের ছোটবড় অপারেশন, প্রস্থোডন্টিক্স ডিপার্টমেন্টের আন্ডারে ইমপ্ল্যাল্ট সহ সকল ধরনের আধুনিক দন্তসেবার ব্যবস্থা এখানে আছে।  • কলেজের রয়েছে নিজস্ব সিম্যুলেশন ল্যাব, যা বাংলাদেশের মধ্যে প্রথম এবং দন্ত চিকিৎসা খাতে এক মাইলফলক। এছাড়া, কলেজের নিজস্ব ক্যাডক্যাম ল্যাবে সর্বাধুনিক জিরকোনিয়া ক্রাউন তৈরির ব্যবস্থা আছে।   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের দন্ত্য চিকিৎসা শিক্ষাপ্রতিষ্ঠান
তাড়াশ থানা বাংলাদেশের সিরাজগঞ্জ জেলার অন্তর্গত তাড়াশ উপজেলার একটি থানা।   পটভূমি  ব্রিটিশ শাসনামলে তাড়াশ থানা প্রতিষ্ঠা লাভ করে।   প্রশাসনিক এলাকাসমূহ  তাড়াশ উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম তাড়াশ থানার অধীন।  পৌরসভা:  তাড়াশ  ইউনিয়নসমূহ:  ১নং তালম  ২নং বারুহাস  ৩নং সগুনা  ৪নং মাগুড়া বিনোদ  ৫নং নওগাঁ  ৬নং তাড়াশ সদর  ৭নং মাধাইনগর  ৮নং দেশীগ্রাম   আরও দেখুন   তাড়াশ উপজেলা  সিরাজগঞ্জ জেলা   তথ্যসূত্র    বহিঃসংযোগ   বিষয়শ্রেণী:সিরাজগঞ্জ জেলার থানা বিষয়শ্রেণী:তাড়াশ উপজেলা
ফ্রান্সিস ফিলিপ ও'গ্রাডি (৯ অক্টোবর ১৯০০৬ মে ১৯৮১) অস্ট্রেলিয়ার একজন সিনিয়র সরকারি কর্মচারী ছিলেন। তিনি ১৯৬১ সালের সেপ্টেম্বর থেকে ১৯৬৫ সালের ডিসেম্বর পর্যন্ত পোস্টমাস্টার-জেনারেল বিভাগের মহাপরিচালক ছিলেন।   জীবন ও কর্মজীবন  ফ্র্যাঙ্ক ও'গ্র্যাডি হান্না এবং জন মাইকেল ও'গ্র্যাডির প্রথম সন্তান, তিনি ১৯০০ সালের ৯ অক্টোবর অ্যাডিলেডের থিবারটনে জন্মগ্রহণ করেন।  ১৯৬১ সালের সেপ্টেম্বরে তিনি পোস্টমাস্টার-জেনারেল বিভাগের প্রধান হিসেবে পোস্ট অ্যান্ড টেলিগ্রাফের মহাপরিচালক নিযুক্ত হন।  ও'গ্র্যাডি কমনওয়েলথ পাবলিক সার্ভিস থেকে অবসর গ্রহণ করেন এবং ১৯৬৫ সালের ডিসেম্বরে পোস্টমাস্টার-জেনারেল ডিপার্টমেন্টে তার পদ থেকে অবসর নেন।   পুরস্কার  ১৯৬৪ সালে ও'গ্র্যাডি ব্রিটিশ সাম্রাজ্যের কমান্ডার অব দ্য অর্ডার নিযুক্ত হন। পরবর্তীতে ১৯৬৯ সালে সেন্ট গ্রেগরি দ্য গ্রেটের প্যাপাল অর্ডারের নাইট কমান্ডার নিযুক্ত হন।   তথ্যসূত্র   বিষয়শ্রেণী:১৯৮১-এ মৃত্যু বিষয়শ্রেণী:১৯০০-এ জন্ম
গুরু প্রসন্ন সিং ( ৩ জানুয়ারী ১৯২২- ৫ অক্টোবর ২০১৩) একজন ভারতীয় বিচারপতি যিনি ১৯৭৮ থেকে ১৯৮৪ সাল পর্যন্ত মধ্যপ্রদেশ হাইকোর্টের প্রধান বিচারপতি ছিলেন। তিনি ১৯৮১ এবং ১৯৮৩ সালে দুবার মধ্যপ্রদেশের ভারপ্রাপ্ত রাজ্যপাল ছিলেন। পরবর্তীতে , তিনি ১৯৯০ থেকে ১৯৯২ সাল পর্যন্ত মধ্যপ্রদেশ আইন কমিশনের চেয়ারম্যান এবং ১৯৯২ থেকে ১৯৯৭ সাল পর্যন্ত মধ্যপ্রদেশের লোকায়ুক্ত ছিলেন।  আরো দেখুন  মধ্যপ্রদেশের রাজ্যপালদের তালিকা  তথ্যসূত্র  বিষয়শ্রেণী:মধ্যপ্রদেশের রাজ্যপাল বিষয়শ্রেণী:মধ্যপ্রদেশের উচ্চ আদালতের বিচারপতি বিষয়শ্রেণী:১৯২২-এ জন্ম বিষয়শ্রেণী:২০১৩-এ মৃত্যু বিষয়শ্রেণী:২০শ শতাব্দীর ভারতীয় বিচারক
সোনালী একাসিয়া বা সোনালী আকাশমনি (), (দ্বিপদ নাম: Acacia pycnantha), হচ্ছে Mimosaceae পরিবারের একটি উদ্ভিদ। এই ফুলটিকে অস্ট্রলিয়ার জাতীয় ফুল হিসেবে ভূষিত করা হয় ১৯৮৮ সালে। এর দ্রুত বংশবৃদ্ধি ও প্রসার হওয়ায় এটা অনেক দেশে আগাছা ও আগ্রাসী প্রজাতি হিসেবে পরিগণিত।  তথ্যসূত্র  বিষয়শ্রেণী:একাসিয়া বিষয়শ্রেণী:অস্ট্রেলিয়ার উদ্ভিদ বিষয়শ্রেণী:দক্ষিণ অস্ট্রেলিয়ার উদ্ভিদকুল বিষয়শ্রেণী:অস্ট্রেলিয়ার জাতীয় প্রতীক